LV Eiropas Savienības Oficiālais Vēstnesis C 234/2

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2006/C 234/02)

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 7. pantam. Iebildumiem jānonāk Komisijā sešu mēnešu laikā no šīs publikācijas dienas.

KOPSAVILKUMS

PADOMES REGULA (EK) Nr. 510/2006

Pieteikums reģistrācijai saskaņā ar 5. pantu un 17. panta 2. punktu

“BANON”

EK Nr.: FR/PDO/005/0290/7.5.2003

ACVN (X) AĢIN ( )

Šis kopsavilkums ir sagatavots tikai informācijai. Lai iegūtu pilnīgas ziņas, interesenti ir aicināti iepazīties ar pilnīgu produkta specifikāciju, ko var saņemt 1. iedaļā norādītajās valsts iestādēs vai Eiropas Komisijas dienestos (1).

1. Atbildīgais dienests dalībvalstī

Nosaukums: Institut National des Appellations d'Origine Adrese: 51, rue d'Anjou F-75008 Paris Tālr.: (33-1) 53 89 80 00 Faksa Nr.: (33-1) 42 25 57 97 E-pasts: info@inao.gouv.fr

2. Grupa

Nosaukums: Syndicat Interprofessionnel de Défense et de Promotion du Banon Adrese: MRE — Route de la Durance F-04100 Manosque Tālr.: (33-4) 92 87 47 55 Faksa Nr.: (33-4) 92 72 73 13 E-pasts: frecapvincent@wanadoo.fr Sastāvs: producteurs/transformateurs ( X ) autres ( )

3. Produkta veids

Grupa 1.3. — Sieri

4. Specifikācijās sniegtais apraksts (4. panta 2. punkta prasību kopsavilkums)

4.1. Nosaukums: “Banon”

4.2. Apraksts: Banon ir mīkstā siera šķirne, ko ražo no neapstrādāta kazas pilnpiena. To iegūst ātrās recināšanas procesā (ar recināšanas fermentu). Nogatavinātu sieru ietin (respektīvi, pilnīgi nosedz ar lapām) kastaņu dabīgās brūnajās lapās, kas saistītas savā starpā ar dabīgo rafiju, veidojot 6 līdz 12 starus.

Banon sieram pēc vismaz 15 dienu nogatavināšanas, no kurām 10 dienas tas ir ietīts lapās, ir viendabīga, krēmīga, valkana un mīksta masa. Tā miza zem lapām ir gaiši dzeltena. Siera diametrs kopā ar lapām ir 75 līdz 85 mm un augstums ir 20 līdz 30 mm. Banon siera neto svars bez lapām un pēc nogatavināšanas perioda ir 90 līdz 110 g.

Siers satur vismaz 40 gramus sausnas uz 100 gramiem siera un 40 gramus taukvielu pēc pilnīgas žāvēšanas.

4.3. Ģeogrāfiskais apgabals: Piena ražošanu, siera izgatavošanu un nogatavināšanu veic ģeogrāfiskajā apgabalā, kas atrodas šādu komūnu teritorijā.

Augšprovansas Alpu departaments (04):

BANON kantons: Banon, L'Hospitalet, Montsalier, Redortiers, Revest-des-Brousses, Revest-du-Bion, La-Rochegiron, Saumane, Simiane-la-Rotonde

DIGNE kantons: Digne-les-Bains

DIGNE Est kantons: Marcoux

DIGNE Ouest kantons: Aiglun, Barras, Le-Castellard-Melan, Le-Chaffaut-St-Jurson, Champtercier, Hautes-Duyes, Mallemoisson, Mirabeau, Thoard

FORCALQUIER kantons: Dauphin, Forcalquier, Limans, Mane, Niozelles, Pierrerue, Saint-Maime, Saint-Michel-l'Observatoire, Sigonce; Komūna, kas daļēji ietilpst: Villeneuve

LA-JAVIE kantons: Archail, Beaujeu, Le-Brusquet, Draix, La-Javie

MANOSQUE kantons: Komūna, kas daļēji ietilpst: Manosque

MANOSQUE Nord kantons: Saint-Martin-les-Eaux; Komūna, kas daļēji ietilpst: Volx

MANOSQUE Sud kantons: Montfuron, Pierrevert

LES-MEES kantons: Le-Castellet, Entrevennes, Malijai, Puimichel; Komūnas, kas daļēji ietilpst: Les-Mees, Oraison

MEZEL kantons: Beynes, Bras-d'Asse, Chateauredon, Estoublon, Mezel, Saint-Jeannet, Saint-Julien-d'Asse

LA-MOTTE-DU-CAIRE kantons: Chateaufort, Clamensane, La-Motte-du-Caire, Nibles, Valernes

MOUSTIERS-SAINTE-MARIE kantons: Moustiers-Sainte-Marie, St-Jurs

NOYERS-SUR-JABRON kantons: Bevons, Chateauneuf-Miravail, Curel, Noyers-sur-Jabron Les-Omergues, Saint-Vincent-sur-Jabron, Valbelle

PEYRUIS kantons: Komūnas, kas daļēji ietilpst: La-Brillanne, Ganagobie, Lurs, Peyruis

REILLANNE kantons: Aubenas-les-Alpes, Cereste, Montjustin, Oppedette, Reillanne, Sainte-Croix-A-Lauze, Vacheres, Villemus

RIEZ kantons: Allemagne-en-Provence, Esparron-de-Verdon, Montagnac-Montpezat, Puimoisson, Quinson, Riez, Roumoules, Sainte-Croix-de-Verdon, Saint-Laurent-du-Verdon

SAINT-ETIENNE-LES-ORGUES kantons: Cruis, Fontienne, Lardiers, Mallefougasse-Auges, Montlaux, Ongles, Revest-Saint-Martin, Saint-Etienne-Les-Orgues

SISTERON kantons: Entrepierres, Sisteron

VALENSOLE kantons: Brunet, Saint-Martin-de-Brômes; Komūnas, kas daļēji ietilpst: Valensole, Greoux-les-Bains

VOLONNE kantons: Aubignosc, Chateauneuf-Val-Saint-Donat, L'Escale, Peipin, Salignac, Sourribes, Volonne; Komūnas, kas daļēji ietilpst: Chateau-Arnoux-Saint-Auban, Montfort

Augšalpu departaments (05):

LARAGNE-MONTEGLIN kantons: Eyguians, Laragne-Monteglin

ORPIERRE kantons: Etoile-Saint-Cyrice, Lagrand, Nossage-et-Benevent, Orpierre, Sainte-Colombe, Saleon, Trescleoux

RIBIERS kantons: Barret-Le-Bas, Chateauneuf-de-Chabre, Eourres, Saint-Pierre-Avez, Salerans

ROSANS kantons: Bruis, Chanousse, Montjay, Moydans, Ribeyret, Rosans, Saint-Andre-de-Rosans, Sainte-Marie, Sorbiers

SERRES kantons: Le-Bersac, L'Epine, Mereuil, Montclus, Montmorin, Montrond, La-Piarre, Saint-Genis, Serres, Sigottier

Voklīzas departaments (84):

APT kantons: Auribeau, Castellet, Gignac, Lagarde-d'Apt, Saignon, Saint-Martin-de-Castillon, Viens

BONNIEUX kantons: Buoux, Sivergues

SAULT kantons: Aurel, Monieux, Saint-Christol, Saint-Trinit, Sault

Dromas departaments (26):

BUIS-LES-BARONNIES kantons: Rioms, La-Rochette-du-Buis, Saint-Auban-sur-l'Ouvèze

SEDERON kantons: Aulan, Ballons, Barret-de-Lioure, Eygalayes, Ferrassieres, Izon-la-Bruisse, Laborel, Lachau, Mevouillon, Montauban-sur-l'Ouveze, Montbrun-les-Bains, Montfroc, Montguers, Reilhanette, Sederon, Vers-sur-Meouge, Villebois-les-Pins, Villefranche-le-Château

4.4. Izcelsmes apliecinājums: Katrs piena ražotājs, katrs pārstrādes uzņēmums un katrs nogatavināšanas uzņēmums izpilda “paziņojumu par piemērotību”, ko reģistrē I.N.A.O. dienesti un ar kura palīdzību tie var noteikt visus dalībniekus. Tiem I.N.A.O. jānodrošina piekļuve sarakstiem, kā arī visiem dokumentiem, kas vajadzīgi, lai pārbaudītu piena un siera izcelsmi, kvalitāti un ražošanas apstākļus. Uz katra siera jāuzliek etiķete nolūkā izsekot ražošanas gaitu.

Veicot pārbaudi attiecībā uz tāda produkta īpašībām, kam ir piešķirts cilmes vietas nosaukums, tiek veikta analītiskā un organoleptiskā pārbaude, kuras mērķis ir pārliecināties par šai pārbaudei nodoto produktu kvalitāti un atbilstību standartiem.

4.5. Ražošanas metode: Banon ieguvē izmantotajam pienam jānāk tikai no Provençales, Roves, Alpines šķirnes kazām un to krustojumiem. Turklāt ganāmpulka vidējais piena izslaukums nedrīkst pārsniegt 850 kg no kazas vienā laktācijas periodā gada laikā.

Kazu barošanās galvenokārt balstās uz ganīšanos pļavās un/vai ganu ceļos. Tiklīdz laika apstākļi un veģetācijas fāze to atļauj, kazas ganās ganībās un/vai ganu ceļos. Kazām jāganās vismaz 210 dienas gadā, un vismaz 4 mēnešus gadā lielākajai lopbarības daļai jāsastāv no ganību lopbarības.

Saimniecībā kazu ganāmpulkam domātā lopbarības platība ir vismaz 1ha pļavas 8 kazām un 1ha ganu ceļa 2 kazām. Ir aizliegta audzēšana mākslīgos apstākļos vai bez āra aploka.

Piebarošanai (sausā lopbarība un barības piedevas) barības silēs, kā arī lopbarības iepirkšanai ārpus apgabala ir gada un dienas limits.

Piens saimniecībās jāsavāc ik dienas, un līdz savākšanai tas jāuzglabā 8 °C temperatūrā.

Izmanto neapstrādātu pilnpienu, kas nav standartizēts ar proteīniem un taukvielām.

Ir aizliegta jebkāda piena fiziska vai ķīmiska apstrāde, izņemot filtrēšanu, kas paredzēta, lai likvidētu makroskopiskus piemaisījumus, atdzesēšanu temperatūrā virs nulles nolūkā saglabāt pienu un piena sakarsēšanu līdz 35 °C pirms recināšanas.

Izņemot recināšanas fermenta, ierauga kultūru, nogatavināšanas fermentu vai sāls pievienošanu (nātrija hlorīds), ir aizliegts no šā piena kaut ko atdalīt vai tam pievienot.

Pienu recina 29 °C līdz 35 °C temperatūrā. Lauku saimniecību ražojumiem recināšanu veic ne vēlāk kā 18 stundas pēc pirmās slaukšanas. Rūpnieciskajā ražošanā to veic ne vēlāk kā 4 stundas pēc pēdējā slaukuma savākšanas.

Rūgušpiena biezmasas notecināšana notiek ne vēlāk kā 2 stundas pēc recināšanas. Rūgušpiena biezmasu veido manuāli caurduros. Sieru pirmajās 12 stundās vismaz 2 reizes apgroza. Sūkalu atdalīšanu veic vismaz 20 °C temperatūrā. Izņemšana no formas notiek 24 līdz 48 stundas pēc formas veidošanas. Pēc tam sieru sāla.

Nogatavināšana notiek divos posmos: vispirms svaigo sieru pirms ietīšanas kastaņu lapās nogatavina 5 līdz 10 dienas ar minimālo temperatūru 8 °C, pēc tam pēc ietīšanas kastaņu lapās nogatavina vismaz 10 dienas 8 līdz 14 °C temperatūrā. Gaisa mitruma pakāpei jāpārsniedz 80 %.

Sierus pirms ietīšanas kastaņu lapās var iemērkt vīna spirtā vai vīnogu čagu spirtā.

Šī dubultā nogatavināšana, kas ilgst vismaz 15 dienas pēc recināšanas, ļauj attīstīties siera raksturīgajām aromātiskajām īpašībām.

Ir aizliegta rūgušpiena biezmasas vai siera mākslīga saglabāšana.

4.6. Saikne: “Banon” siera šķirne nosaukta BANON komūnas vārdā, kas atrodas Augšprovansas Alpu departamentā.

Banon sieru ražo apgabalā, kur augsne ir mazauglīga un kur veģetācija ir ar mazu blīvumu un ļoti specifiska (gariga) ģeoloģiskā veidojuma un Provansas augstieņu klimatisko apstākļu (sauss, saulains, ziemā bieži diezgan vēss) dēļ. Šī teritorija ar apgrūtinātu saimniekošanu ir piemērota kazu audzēšanai, kuras tur gūst būtisku savas barības daļu.

Šī vide radījusi īpašu ražošanas sistēmu, kas balstīta uz ganīšanu, ļaujot celt šīs īpašās vides vērtību. Faktiski, tā ka augsnei ir zems agronomiskais potenciāls, cilvēki meklēja iespējas iegūt lielāko labumu no apkārtējiem nabadzīgajiem dabas resursiem.

Tādējādi katrai ģimenei bez cūkas un mājputniem bija arī dažas kazas, “nabadzīgo ļaužu govis”, svaiga piena un sieru ražošanai. Sākotnēji ražoti pašpatēriņam, pārpalikušie sieri tika pēc tam pārdoti vietējos tirgos, īpaši BANON, svarīgu satiksmes ceļu krustojumā un gadatirgu un tirgu norises vietā. BANON siers diezgan ātri ieguva labu slavu, par ko liecina daudzi rakstu avoti, īpaši no XIX gadsimta.

Pēc 2. pasaules kara notika kazu ganāmpulku specializācija, un ražojumi turpmāk bija domāti pārdošanai, pārpalikumu patērējot ģimenēs.

Banon siera šķirne ir divējādā ziņā oriģināla: tas ir ar recināšanas fermentu ātri recināts siers, un tas ir ietīts kastaņu brūnajās lapās.

Banon vienmēr ražots, pievienojot recināšanas fermentu. Šī ražošanas tehnoloģija vienmēr eksistējusi šai apgabalā, par ko liecina lielie caurumi izmantotajos caurduros, kas norāda, ka rūgušpiena biezmasa recināta ar recināšanas fermentu. Banon ir viena no retajām kazas siera šķirnēm, kur šī tehnoloģija saglabājusies.

To nosaka reģiona klimatiskie apstākļi (apkārtējā klimata paaugstinātā temperatūra un sausums kavē atdzesēt pienu un uzturēt zemu temperatūru, lai sāktu darboties pienskābās baktērijas), liekot pienu recināt ātri ar lielu recināšanas fermenta devu, lai novērstu piena ātru saskābšanu.

Arī ietīšana kastaņu lapās ir tradicionāla tehnoloģija, kas saistīta ar šo sieru. Tā reizē ir siera uzglabāšanas tehnoloģija (izolācija no gaisa) un nogatavināšanas tehnoloģija (raksturīgo organoleptisko īpašību attīstīšana). Kastaņu lapu lietošana izskaidrojama ar to struktūras izturību un miecvielu saturu.

Tādējādi Banon sieru varēja lietot pārtikā visu gadu un jo īpaši ziemas laikā, kad kazas nedod pienu.

Šī produkta izgatavošanas apstākļi ir tādi, lai varētu saglabāt ražošanas apgabalu un tradicionālās izgatavošanas metodes, un lai tas būtu jūtams produktā. Ganāmpulka barošanas stratēģija ir īpaši pielāgota videi un produktam sniedz raksturīgās īpašības. Ganībām ir dominējoša nozīme.

4.7. Kontroles iestāde:

Nosaukums: Institut National des Appellations d'Origine Adrese: 51, rue d'Anjou F-75008 Paris Tālr.: (33-1) 53 89 80 00 Faksa Nr.: (33-1) 42 25 57 97 E-pasts: info@inao.gouv.fr Nosaukums: D.G.C.C.R.F. Adrese: 59, Bd V. Auriol F-75703 Paris CEDEX 13

4.8. Marķējums: Visus sierus ar aizsargātu cilmes vietas nosaukumu “Banon” pārdod ar individuālu etiķeti, uz kuras ir norādīts cilmes vietas nosaukums.

Uz siera etiķetes ir norādīts cilmes vietas nosaukums ar tāda lieluma burtiem, kuri ir vismaz vienādi ar jebkādu citu burtu izmēru uz etiķetes, un vārdkopa “Appellation d'origine controlée” jeb “AOC”.

Uz etiķetes sieram, kam ir piešķirts reģistrēts cilmes vietas nosaukums, ir obligāti jānorāda logo, kurā minēts apzīmējums “INAO”, norāde “Appellation d'origine controlée” un cilmes vieta.

4.9. Valsts prasības: Dekrēts par reģistrēto cilmes vietas nosaukumu “Banon”.

(1) Eiropas Komisija, Lauksaimniecības un lauku attīstības ģenerāldirektorāts, Lauksaimniecības produktu kvalitātes politikas nodaļa, B-1049, Brisele.